EkBass/fiwiki-20250220-pages-articles huggingface dataset:
Sofia Laiti

Sofia Laiti, oikealta nimeltään Pirjo Hirvonen, on suomensaamelainen jazzlaulaja. Taiteilijanimen Sofia Laiti hän otti saamelaisen äitinsä mukaan. Hän on kotoisin Utsjoelta. Sofia Laiti opiskeli klassista musiikkia Kuopion konservatoriossa. 1980-luvulla hän esiintyi klubeilla ja festivaaleilla, kuten Pori Jazz -festivaalilla. Hän muutti New Yorkiin vuonna 1991. == Diskografia == * Manhattan Memories (1989) * Inspira (1994) * The Midnight Sun Will Never Set (1996) * You Don't Know Me (2004) * Like A Road Leading Home (2011) == Lähteet == == Aiheesta muualla == * Kotisivu * All Music: Sofia Laiti Luokka:Saamelaiset henkilöt Luokka:Suomalaiset jazzlaulajat Luokka:Elävät henkilöt Luokka:Syntymävuosi puuttuu
Alice Walton

Alice Louise Walton (s. , Newport, Arkansas, Yhdysvallat) on yhdysvaltalainen perijätär ja miljardööri. Maaliskuun 2018 alussa hänet arvioitiin maailman rikkaimmaksi naiseksi. Hän toimii merkittävänä kuvataiteiden tukijana ja keräilijänä. Vuonna 2011 hän perusti kotikaupunkiinsa Arkansasin Bentonvilleen amerikkalaiseen taiteeseen keskittyneen taidemuseon (Crystal Bridges Museum of American Art). Museossa on esillä muun muassa Andy Warholin, Norman Rockwellin ja Mark Rothkon töitä. Alice Waltonin vaikutuksesta Waltonien säätiöt suuntasivat huomattavaa rahoitusta kauppakeju Wal-Martin kotikaupunkiin perustettetulle taidemuseolle. Alice Walton myös johtaa taidemuseon johtokuntaa. Hän on Wal-Mart -vähittäiskauppakonsernin vuonna 1962 perustaneen, maailman rikkaimmaksi ihmiseksi kohonneen Sam Waltonin tytär. Hän peri yhdessä kolmen veljensä (Samuel Robson "Rob" Walton s. 1944, John T. Walton s. 1946 ja James "Jim" Walton s. 1948) kanssa miljardien edestä säätiöityjä Walmartin osakkeita heidän isänsä kuoltua vuonna 1992. Maaliskuussa 2018 yhdysvaltalainen talousjulkaisu Forbes luokitteli Alice Waltonin miljardöörilistallaan maailman 16. rikkaimmaksi ihmiseksi (jaettu sijoitus) ja maailman rikkaimmaksi naiseksi, joskin vuorotellen kärkipaikasta Françoise Bettencourt Meyersin kanssa. Tuolloin Waltonin omistusten arvo oli 46 miljardia dollaria. Alice Walton on siviilisäädyltään eronnut. ==Lähteet== ==Aiheesta muualla== *#17 Alice Walton $41.7B (bloomberg.com) Luokka:Yhdysvaltalaiset miljardöörit Luokka:Yhdysvaltalaiset hyväntekeväisyyden harjoittajat Luokka:Vuonna 1949 syntyneet Luokka:Elävät henkilöt
Kevin Schon

Kevin Schon (s. 7. helmikuuta 1958, San Diego County, California) on yhdysvaltalainen näyttelijä. Luokka:Vuonna 1958 syntyneet Luokka:Elävät henkilöt Luokka:Yhdysvaltalaiset televisionäyttelijät Luokka:Videopelien ääninäyttelijät
Jessica Ohlson

Jessica Ohlson on ruotsalainen nuorisopoliitikko ja juristi. Hän on ollut Sverigedemokratisk Ungdomin puheenjohtaja vuodesta 2015 lähtien. == Poliittinen ura == Syyskuussa 2015 Sverigedemokratisk Ungdom valitsi seuraajan puheenjohtaja Gustav Kasselstrandille. Ruotsidemokraattien puheenjohtaja Jimmie Åkesson oli ennen vaalia ilmoittanut, että puolue katkaisee välinsä nuorisojärjestöönsä, jos Ohlson valittaisiin sen johtoon. Järjestön vaalitoimikunta kuitenkin ehdotti Ohlsonia tehtävään. Puolue tuki järjestön puheenjohtajaksi 19-vuotiasta Tobias Anderssonia, joka hävisi Ohlsonille äänin 44–38. Ohlsonin valinnan jälkeen puolue irtisanoutui nuorisojärjestöstään ja erotti Ohlsonin. Koko järjestön hallitus sai ilmoituksen, etteivät he enää ole tervetulleita toimimaan ruotsidemokraattisesa puolueessa. Lokakuussa 2015 Ohlson ilmoitti muuttavansa Nyköpingiin ja sitä kautta luopuvansa ruotsidemokraattina saamistaan paikoistaan Uppsalan kaupunginvaltuustossa ja läänin maakäräjillä. Maaliskuussa 2018 julkistettiin uusi puolue, Alternativ för Sverige, joka pyrkii valtiopäiville syksyn vaaleissa. Ohlson on Alternativ för Sverigen puoluesihteeri. == Näkemykset == Ohlson ja SDU vastustavat Ruotsidemokraattien käsitystä avoimesta ruotsalaisuudesta. Se oli puolueelle merkittävä reformi, jonka tarkoituksena oli valtavirtaistaa puoluetta. Käsityksen ajatus on, että maahanmuuttajasta voi tulla ruotsalainen, jos hän täyttää puolueen määritelmän ruotsalaisuudesta ja hylkää synnyinmaansa kulttuurin. Ohlson ei pidä ruotsalaisuuden määritelmää niin yksinkertaisena, vaan katsoo, että ruotsalaisuuteen liittyy myös syntyperä ja etnisyys. == Yksityiselämä == Ohlson on lakimiesperheestä ja hän on valmistunut Uppsalan yliopistosta juristiksi. Hän on toiminut turvapaikanhakijoiden julkisena avustajana Ruotsin maahanmuuttovirasto Migrationsverketille. == Lähteet == Luokka:Ruotsalaisten poliittisten nuorisojärjestöjen puheenjohtajat Luokka:Syntymävuosi puuttuu Luokka:Elävät henkilöt
Mindhunter

Mindhunter on yhdysvaltalainen rikosdraamasarja, jonka on luonut Joe Penhall ja joka perustuu John E. Douglasin ja Mark Olshakerin kirjoittamaan kirjaan Mindhunter - FBI ja sarjamurhaajan mieli. Sarjan tuottajina toimivat muun muassa Penhall, David Fincher ja Charlize Theron. Mindhunterin maailmanlaajuinen ensiesitys oli Netflixissä 13. lokakuuta 2017. 16. elokuuta 2019 Netflix julkaisi toisen kauden sarjasta. 2020 Netflix ilmoitti sarjan olevan tauolla ainakin toistaiseksi. == Juoni == Mindhunter sijoittuu vuoteen 1977 ja 1980 luvun alkupuolelle pääosin Quantico, Virginiaan, kriminaalipsykologian ja rikollisprofiloinnin varhaispäiviin Yhdysvaltain liittovaltio poliisin FBI:n toimesta ja sen sisällä. Sarja keskittyy FBI- agentteihin Holden Fordiin (Jonathan Groff) ja Bill Tenchiin (Holt McCallany) sekä psykologian professori Wendy Carriin (Anna Torv), jotka haastattelevat vangittuja sarjamurhaajia ymmärtääkseen heidän toiminta tapojaan ja kuinka he ajattelevat, voidakseen soveltaa tietojaan ratkaistaakseen tulevia tapauksia sekä meneillään olevia tutkimuksia. Pahamaineinen Edmund Kemper (Cameron Britton) esiintyy toisinaan sarjassa auttaen Holdenia ja Biliä ymmärtämään, miten sarjamurhaajan mieli toimii. Toisella kaudella keskitytään vuosiin 1980 ja 1981, jolloin käydään läpi vuosina 1979 - 1981 tapahtuneita Atlantan murhia, jotka perustuvat oikeisiin Wayne Williamsin henkirikoksiin, joissa häntä syytettiin kahden miehen murhasta. Williamsia ei koskaan pystytty todistamaan syylliseksi ainakaan 28 eri henkirikokseen, joiden uhrit olivat lapsia sekä murrosikäisiä nuoria. == Näyttelijät == === Päänäyttelijät === === Sivunäyttelijät === === Vierailevat näyttelijät === == Lähteet == Luokka:2010-luvun yhdysvaltalaiset rikossarjat Luokka:2020-luvun yhdysvaltalaiset rikossarjat Luokka:Kirjoihin perustuvat televisiosarjat Luokka:Netflix-alkuperäissarjat Luokka:Yhdysvaltalaiset draamasarjat
Katharina Schütz Zell

Katharina Schütz Zell o.s. Schütz; (1498 Strassburg – 1562 Pyhä saksalais- roomalainen keisarikunta), oli elsassilainen (saksalainen) protestanttinen kirjailija, maallikkovaikuttaja, hyväntekijä, saarnaaja ja kirkkoäiti. Hän toimi erityisesti Strassburgissä. Hänen vanhempansa olivat Jacob Schütz ja Elisabeth Gester. Hänen puolisonsa oli pappi Mathias (Matthäus) Zell (1477–1548). Katharina Zell oli ensimmäisiä julkisesti papin naineita naisia. Hän puolusti avioliittoaan myös kirjallisella työllään. ==Kirjallinen tuotanto== * Katharina Schütz Zell (1524) Den leudenden Cristglaubligen weybern der gemain zu Kentzingen minen mitschwestern im Chriso Ihesu zu handen. Strasbourg: W. Köpffel. ==Lähteet== ==Aiheesta muualla== * Katharina Schütz Zell (2 vols., 1998): Volume One. The Life and Thought of a Sixteenth- Century Reformer - Volume Two. The Writings, A Critical Edition. Studies in Medieval and Reformation Traditions, Volume: 69. ISBN 978-90-04-11112-7 (brill.com) Luokka:Saksalaiset kirjailijat Luokka:Vuonna 1498 syntyneet Luokka:Vuonna 1562 kuolleet
Sofia (Ruotsin kuningatar)

Sophie Wilhelmina Marianne Henrietta von Nassau (9. heinäkuuta 1836 Biebrichin linna, Nassaun herttuakunta – 30. joulukuuta 1913 Ulriksdalin linna, Tukholma, Ruotsin kuningaskunta) oli saksalainen prinsessa, josta oli Ruotsin kuningatar Oskar II:n puolisona vuosina 1872–1907 sekä Ruotsi- Norjan kuningatar vuosina 1872–1905. == Suku == Sophie oli Nassaun herttua Vilhelmin (1792–1839) ja tämän toisen puolison prinsessa Pauline Friederike Marie von Württembergin (1810–1856) nuorin tytär. Hänellä oli kahdeksan sisaruspuolta ja kolme sisarusta. Isä kuoli kun Sophie oli kolmivuotias. Nuori prinsessa sai huolellisen kasvatuksen, ja opiskeli etenkin kieliä, musiikkia ja historiaa. Hänen äidinkielensä oli englanti. Hän sai opetusta myös miekkailussa, josta katsottiin olevan hyötyä hänen ryhdilleen. == Avioliitto ja lapset == Sophie avioitui 6. kesäkuuta 1857 kruununprinssi Oscarin, tulevan Ruotsin kuningas Oskar II:n kanssa, ja kuningattarena hänet tunnettiin nimellä Sofia. Kruununprinssiparille syntyi neljä poikaa: * Oscar Gustaf Adolf (1858–1950), Kustaa V; avioitui Victoria von Badenin kanssa; heille syntyi kolme lasta, joista yksi oli Kustaa VI Adolf * Oscar Bernadotte (1859–1953), Wisborgin kreivi, luopui kruununperimysoikeudesta vuonna 1888, avioitui Ebba Munck af Fulkilan kanssa; heillä oli viisi lasta * prinssi Carl (1861–1951), Länsi- Götanmaan herttua, avioitui Tanskan prinsessa Ingeborgin kanssa; heille syntyi neljä lasta, joista toinen oli Norjan prinsessa Märtha ja toinen Belgian kuningatar Astrid. * prinssi Eugén (1865–1947), Närken herttua, oli tunnettu taidemaalarina, pysyi naimattomana == Kuningatar == Sofia ja Oskar kruunattiin vuonna 1873 sekä Ruotsin että Norjan kuningaspariksi, mutta valtioliiton purkautumisen takia he luopuivat Norjan kruunusta vuonna 1905. Sofia jäi leskeksi vuonna 1907. Myöhemmällä iällään hän oli hyvin uskonnollinen ja perusti monia hyväntekeväisyysjärjestöjä kuten Sofiahemmet-sairaalan Tukholmaan. Hän kuoli 77-vuotiaana joulukuussa 1913. Hänet on haudattu Riddarholmin kirkkoon. == Lähteet == == Aiheesta muualla == * Sofia av Nassau (1836–1913) Kungahuset Luokka:Ruotsin kuningattaret Luokka:Vuonna 1836 syntyneet Luokka:Vuonna 1913 kuolleet
Kim Småge

Kim Småge, oik. Anne Karin Thorhus (s. 23. kesäkuuta 1945 Trondheim, Sør- Trøndelag, Norja) on norjalainen kirjailija. Småge on Norjan naisdekkaristien uuden aallon ensimmäinen edustaja ja keskeisiä tekijöitä norjalaisessa jännityskirjallisuudessa. Hänen läpilyöntiteoksensa Yösukellus ilmestyi 1983. Jännitys- ja rikosromaanien lisäksi hän on kirjoittanut lasten- ja nuortenkirjoja ja novelleja. Hän on myös tehnyt käännöksiä ja työskennellyt toimittajana. Småge opiskeli Trondheimin yliopistossa 1973–1977, ja hän on oppiarvoltaan cand. mag. aineinaan pohjoismaiset kielet, englannin kieli ja maantiede. Vuonna 1980 hänestä tuli Norges Dykkerforbundin ensimmäinen naisvalmentaja. Hän työskenteli opettajana 1977–1991, ja on vuodesta 1991 ollut päätoiminen kirjailija ja freelance-toimittaja. Smågen jännityskirjojen jännitysmomentti liittyy piileviin valtarakenteisiin. Hänen tunnetuin kirjallinen hahmonsa on Trondheimissa toimiva poliisi Anne-kin Halvorsen, joka on muun muassa kirjan Elävänä haudatut päähenkilö. Småge hyödyntää kirjoissaan ammatteja, joissa hän on toiminut sekä eri asuinpaikkojensa paikallistuntemusta. Nuortenkirja Figurene (1986) palkittiin Aschehougin nuortenkirjakilpailussa. Kirjojensa kielen laadukkuudesta hän on saanut palkinnon Språklig Samlings Litteraturpris 1990. Teos Yösukellus on saanut 1984 Riverton-palkinnon. Smågen puoliso on näytelmäkirjailija Edvard Normann Rønning. == Palkinnot ja tunnustukset == * Riverton-palkinto 1984 teoksesta Yösukellus * Aschehougin nuortenkirjakilpailun voitto nuortenkirjalla Figurene (1986) * Språklig Samlings Litteraturpris 1990 teosten kielellisistä ansioista * Lasiavain 1993 teoksesta Sub Rosa * Det Danske Kriminalakademin Palle Rosenkrantz -palkinto 1999 teoksesta Elävänä haudatut. ==Suomennetut teokset== * Yösukellus (Nattdykk) , suom. Arto ja Kirsti Ingervo. Helsinki: Tammi, 1985 ISBN 951-30-6021-7 * Elävänä haudatut (Containerkvinnen), suomentanut Päivi Kivelä. Helsinki, Gummerus : 2004. ISBN 951-20-6304-2 ==Lähteet== Luokka:Norjalaiset kirjailijat Luokka:Vuonna 1945 syntyneet Luokka:Elävät henkilöt
John Lanchbery

John Arthur Lanchbery OBE (15. toukokuuta 1923 Lontoo – 27. helmikuuta 2003 MelbourneAllMusic.com: John Lanchbery) oli brittiläinen kapellimestari, säveltäjä ja balettisovittaja.The Telegraph: Obituaries: John Lanchbery Lanchbery opiskeli Alleyn's Schoolissa, Dulwichissa. Lapsena hän soitti viulua, ja hän alkoi säveltää kahdeksan vuoden iässä. Vuonna 1942 hän pääsi stipendillä Royal Academy of Musiciin, jossa häntä opetti Henry Wood. Jo seuraavana vuonna toinen maailmansota kuitenkin keskeytti alkaneet opinnot. Lanchbery palveli vuoteen 1945 saakka ja vietti sitten vielä kaksi vuotta Royal Academyssa. Tämän jälkeen hän palasi Alleyn's Schooliin, jossa alkoi opettaa musiikkia; hän jätti työnsä siirtyäkseen musiikin kustantajan palvelukseen. Lanchbery pääsi vuonna 1948 Metropolitan Balletin palvelukseen. Vuosina 1959–72 hän johti Royal Balletia. Hän teki yhteistyötä muiden muassa Frederick Ashtonin, Kenneth MacMillanin, Margot Fonteynin ja Rudolf Nurejevin kanssa. Nurejev piti Lanchberya aikansa huomattavimpana kapellimestarina. Royal Ballet -uransa jälkeen Lanchbery johti Australian balettia (1972–78) ja American Ballet Theatrea (1978–80). Lanchbery oli ensimmäinen Bolšoi-mitalin saanut ulkomaalainen kapellimestari (1961). Hän sai myös muita tunnustuksia, ja hänestä tuli Brittiläisen imperiumin ritarikunnan upseeri vuonna 1990.Royal Opera House: John Lanchbery Vuodesta 1951 vuoteen 1960 Lanchbery eli avioliitossa ballerina Elaine Fifieldin kanssa. Pariskunnalle syntyi tytär. == Lähteet == Luokka:Brittiläiset säveltäjät Luokka:Brittiläiset kapellimestarit Luokka:Vuonna 1923 syntyneet Luokka:Vuonna 2003 kuolleet
Suomuviheltäjä

Suomuviheltäjä (Rhagologus leucostigma) on varpuslintuihin kuuluva eläinlaji. Aikaisemmin laji luokiteltiin kuuluvaksi viheltäjien heimoon, mutta on geneettisten tutkimusten perusteella siirretty omaan heimoonsa. Lajin tarkat sukulaissuhteet muihin varpuslintuihin eivät ole tiedossa. Suomuviheltäjää tavataan Uudesta-Guineasta. ==Koko ja ulkonäkö== Kooltaan suomuviheltäjä on 15-16 cm pitkä. Suomuviheltäjänaaras on selästään ja siivistään tumman oliivinruskea ja hyöhenpuvussa on valkoisia ja vaaleanruskeita pilkkuja ja raitoja. Naama on ruosteenruskea. Koiras on väritykseltään vaalempi ja harmahtavampi. ==Levinneisyys ja elintavat== Suomuviheltäjää tavataan Uudesta- Guineasta. Laji elää metsien keskikerroksissa tyypillisesti yksin tai pareittain. Lajin ravintoa ovat marjat ja hedelmät. Suomuviheltäjät rakentavat pesänsä pieneen puuhun ja munivat yhden kermanvalkean ja ruskeapilkullisen munan. ==Lähteet== Luokka:Varpuslinnut
Sterling-hopea

thumb|right|200px|Sterling-hopeasta valmistettu astia Sterling-hopea on metalliseos, joka sisältää 92,5 % hopeaa ja 7,5 % muuta metallia. Tavallisesti muu metalli on kupari. Sterling-hopea soveltuu hyvin korujen ja käyttöesineiden materiaaliksi, sillä puhdas hopea on liian pehmeää. ==Lähteet== == Aiheesta muualla == Luokka:Metalliseokset Luokka:Hopea
Kehrääjä (kirja)

Kehrääjä: Siivet pystyssä – Nightjar: Wings Upright on kuva- ja tietoteos kehrääjästä. Kuvat ja teksti ovat Jukka Liljan, ja kirjan on julkaissut vuonna 2017 kurikkalainen kustannusyhtiö Valmiixi. Teoksessa on tekstiä myös englanniksi. Teos on suunnattu paitsi lintuharrastajille, myös yleisesti luonnon moninaisuudesta kiinnostuneelle suurelle yleisölleLilja, takakansi.. Lilja on valinnut 70 000 kehrääjäkuvastaan kirjaan 170 kuvaa.Katja Rinta- Nikkola, Öinen metsä on aarreaitta, Tejuka s. 9, 10.1.2018 Teksti jakautuu 23 tiettyyn aiheeseen keskittyvään lukuun. Kirja kertoo tekstien ja kuvien kautta vaikeasti kuvattavasta yölintulajista kehrääjästä. Alkusanoissa ja ensimmäisessä luvussa Jukka Lilja käy lyhyesti läpi, kuinka hän päätyi juuri kehrääjän kuvaajaksi. Leipänsä poliisin rikostutkijana ansainnut Lilja jäi eläkkeelle 2015. Ennen lintukuvaajaksi ryhtymistään hän oli tehnyt työn ohella luontodokumentteja Mtv:lle ja Ylelle. Yksi dokumentti käsitteli juuri kehrääjää. Sen syntyyn vaikutti päivätyö, eli hän etsi yöaktiivista lajia, ja lisäksi kehrääjästä ei ollut juuri olemassa kuvamateriaalia. Lajin harrastus lähti liikkeelle siitä. Runsaan kolmenkymmenen vuoden mittaisen havaintotyön perusteella hän sanoo, että laji on kaikista hänen kohteistaan haastavin, mutta myös erikoisin ja kiinnostavin.Lilja, s. 6, 12 Pertti Koskimies kertoo arviossaan löytäneensä 50 lintuharrastusvuotensa aikana kaksi kehrääjänpesää, kun aktiivinen kehrääjäharrastaja Lilja on löytänyt niitä Pohjanmaalta puolentoistasataa. ==Arviot== Linnut-lehden arviossaan Pertti Koskimies pitää kuvitusta ansiokkaana mutta olisi halunnut, että kirjassa olisi myös havaintotietoja. Hän arvostaa kertomusta luonnonkulkijan sitkeydestä aihepiirinsä tutkimisessa.Pertti Koskimies, Kertomuksia kehrääjäkankailta. Linnut 1/2018 s. 47 Hannu Hautala, joka Kuusamossa asuvana ei itse ole päässyt tutustumaan kehrääjään kuin satunnaisesti, nostaa Luontokuva-lehden arviossaan esiin muutamia luontokirjoissa esitettyjä virheellisiä seikkoja, jotka Lilja on korjannut. Toisin kuin aiemmin on esitetty, kehrääjän kidan reunuksena olevat sukaset suojaavat silmiä saaliin siiviltä eivätkä sinänsä liity itse pyyntiin. Uusi tieto on myös, että kehrääjä pesii Suomessakin hyvin usein kaksi kertaa kesässä. Hautala huomauttaa lisäksi, että rengastajan kanssa tehdyt kuvausretket ovat tarjonneet Liljalle mahdollisuuden tutkia sellaista, mihin kuvaaja yksin liikkuessaan ei tule tutustuneeksi. Filmille edelleen kuvaava Hautala toteaa, että salamakuvien valaistus on tasapainossa, mutta myöntää, ettei tunne digikuvauksen tuomia mahdollisuuksia siinä. Otavan kirjapainokin saa Hautalalta kiitoksen laadukkaasta painojäljestä. Hän harmittelee englanninkielisen tekstin mukaanottoa, mutta toteaa, että kirjalle voi löytyä kiinnostusta ulkomaillakin.Hannu Hautala, Yön salaperäinen, Luontokuva 1/2018 s. 38–41 ==Lähteet== ==Aiheesta muualla== * Kirjan esittely kustantajan sivulla Luokka:Vuoden 2017 kirjat Luokka:Suomalaiset biologian tietokirjat Luokka:Kirjat linnuista
Boy Meets Girl

Boy Meets Girl voi tarkoittaa seuraavia asioita: === Televisiossa === * Boy Meets Girl, screwballkomedia vuodelta 1938 * Boy Meets Girls, brittiläinen vuosina 1959–60 esitetty televisiosarja * Boy Meets Girl, israelilainen draamaelokuva vuodelta 1982 * Boy Meets Girl, ranskalainen draamaelokuva vuodelta 1984 * Boy Meets Girl, amerikkalainen televisioelokuva vuodelta 1993 * Boy Meets Girl, amerikkalainen romanttinen komediaelokuva vuodelta 1998 * Boy Meets Girl, brittiläinen vuonna 2009 esitetty televisiosarja * Boy Meets Girl, yhdysvaltalainen romanttinen komediaelokuva vuodelta 2014 * Boy Meets Girl, brittiläinen vuosina 2015–16 esitetty tilannekomedia === Musiikissa === * Boy Meets Girl, yhdysvaltalainen pop-duo * Boy Meets Girl, Boy Meets Girlin esikoisalbumi vuodelta 1985 * Boy Meets Girl, Sammy Davis Jr:n ja Carmen McRaen julkaisema albumi vuodelta 1957 * Boy Meets Girl, Stroke 9:n albumi vuodelta 1993 * Boy Meets Girl, tanskalaisen Junior Seniorin EP vuodelta 2003 === Kirjallisuudessa === * Boy Meets Girl: Say Hello to Courtship, Joshua Harrisin kirjoittama vuonna 2000 julkaistu kirja * Boy Meets Girl, Meg Cabotin kirjoittama vuonna 2004 julkaistu romaani
Else Santoro

Else Santoro (16. toukokuuta 1927 – 23. elokuuta 2014) oli suomalainen toimittaja. Hän raportoi Yleisradion radiouutisille erityisesti Italian, Vatikaanin ja Välimeren alueen aiheista. == Lähteet == == Aiheesta muualla == *Yle Arkisto: Pääsiäinen Roomassa, Hampurissa ja New Yorkissa. Äänite vuodelta 1963. Luokka:Suomalaiset toimittajat Luokka:Vuonna 1927 syntyneet Luokka:Vuonna 2014 kuolleet
Ville Vierikko

Ville Vesa-MattiSuomen teatterit ja teatterintekijät 1993, s. 479 Vierikko (s. 1979) on suomalainen elokuvaohjaaja ja -käsikirjoittaja sekä videosuunnittelija. Hän on työskennellyt myös näyttelijänä ja editoijana. Hän on yksi helsinkiläisen luovan tuotantoyhtiö Balansia Filmsin perustajista ja omistajista. == Ura == Vierikko on ohjannut, käsikirjoittanut ja editoinut lähinnä lyhyitä fiktioelokuvia ja dokumentteja. Vuonna 2015 hän ohjasi yhdessä Taku Kaskelan kanssa Nelosen komediallisen live-viihdeshow Triplan. Viitattu 2.4.2018 Teatterissa Vierikko on työskennellyt videosuunnittelijana ja näyttelijänä. Ryhmäteatterin tuotannossa Supernaiivi hän vastasi videosuunnittelusta ja näytteli supernaiivin isän roolin. Yle TV2:n komediasarjassa Fakta homma Vierikko esitti 1980-luvulla Aulis ja Hannele Kaakon poikaa Pasia. Kymmenen vuotta myöhemmin hän näytteli teini-ikäistä Pasia. Vierikko esitti poikarooleja myös elokuvissa Fakta homma ja Kiljusen herrasväen uudet seikkailut. == Filmografia == === Ohjaajana === *sudensuuhun! (2007) *Stondis (2008) *Kierre (2010) *Äeti iäti (2011) *Tripla (2015) televisiotuotanto, näyttelijöiden ohjaus *Käty — kämppä tyhjänä (2015) === Käsikirjoittajana === *sudensuuhun! (2007) *Äeti iäti (2011) === Editoijana === *Kun maailma liukui pois (2007) *sudensuuhun! (2007) *Väkivaltaa ja kuvaamataitoa (2009) *Tirkistelijät (2009) *Kierre (2010) *Äeti iäti (2011) *Musta joulu (2012) *Käty – kämppä tyhjänä (2015) === Näyttelijänä === *Fakta homma (1986–1987, 1996–1997) *Kiljusen herrasväen uudet seikkailut (1990) kreditoimaton *Kanelia kainaloon, Tatu ja Patu! (2016) == Teatteri == === Näyttelijänä === *Poliisi (Täällä Pohjantähden alla, 2006) *Supernaiivin isä (Supernaiivi, 2014) === Videosuunnittelijana === *Euroopan taivaan alla (2010) *Jatkuvaa kasvua (2011) *Eduskunta II (2012) *Neljäs tie (2013) *Jäniksen vuosi (2013) *Supernaiivi (2014) *Muodonmuutos (2017) == Lähteet == * == Aiheesta muualla == *Avainsana: Ville Vierikko : Ryhmäteatterin ei tarvitse tyylistään tinkiä – Muodonmuutos on älykäs satiiri omasta ajastamme *Elisaviihde.fi: Käty - Kämppä tyhjänä (S) Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Suomalaiset näyttelijät Luokka:Vuonna 1979 syntyneet Luokka:Elävät henkilöt
The Eleventh Hour

The Eleventh Hour tai The 11th Hour () on sanonta, jolla viitataan hetkeen, ennen kuin on liian myöhäistä tehdä jotain. The Eleventh Hour voi tarkoittaa seuraavia asioita: === Televisiossa === * The Eleventh Hour, australialainen mykkäelokuva vuodelta 1912 * The Eleventh Hour, brittiläinen mykkäelokuva vuodelta 1922 * Eleventh Hour, animoitu technicolor-elokuva vuodelta 1942 * Yhdestoista hetki (The 11th Hour), dokumenttielokuva vuodelta 2007 * The 11th Hour, ranskalais-saksalainen draamaelokuva vuodelta 2014 * The Eleventh Hour, vuosina 1962–64 esitetty amerikkalainen lääkärisarja * The Eleventh Hour, vuosina 2002–05 esitetty kanadalainen draamasarja * Eleventh Hour, vuonna 2006 esitetty brittiläinen televisiosarja * Yhdestoista tunti (Eleventh Hour), vuosina 2008–09 esitetty amerikkalainen draamasarja === Musiikissa === * The Eleventh Hour, Magnumin albumi vuodelta 1983 * The Eleventh Hour, Jars of Clayn albumi vuodelta 2002 * Eleventh Hour, Fred Frithin tupla-albumi vuodelta 2005 * The Eleventh Hour, Evan Parkerin albumi vuodelta 2005 * Eleventh Hour, Del the Funky Homosapienin albumi vuodelta 2008 * The Eleventh Hour, The Birthday Suitin esikoisalbumi vuodelta 2011 === Kirjallisuudessa === * The Eleventh Hour, Graeme Basen kirjoittama lastenkirja vuodelta 1988 * 11th Hour, James Pattersonin "Women's Murder Club" kirjasarjaan kuuluva romaani === Muita merkityksiä === * The 11th Hour, Trilobyten kehittämä seikkailupeli vuodelta 1995
1,3-sykloheksaanidioni

1,3-Sykloheksaanidioni eli dihydroresorsinoli (C6H8O2) on ketoneihin kuuluva orgaaninen yhdiste. Yhdistettä käytetään valmistettaessa muita kemikaaleja esimerkiksi rikkaruohomyrkkyjä. ==Ominaisuudet== Huoneenlämpötilassa 1,3-sykloheksaanidioni on väritöntä kiteistä ainetta. Yhdiste liukenee hyvin muun muassa veteen, etanoliin, asetoniin ja kloroformiin ja hieman vähäisemmässä määrin dietyylieetteriin. 1,3-sykloheksaanidionin pKa-arvo on 4,8 eli se on lähes yhtä vahva happo kuin etikkahappo. Vesiliuoksissa ja liuotettuina muihin proottisiin liuottimiin 1,3-sykloheksaanidioni esiintyy pääasiassa enolimuodossaan. 1,3-Sykloheksaanidioni kondensoituu helposti aldehydien kanssa aldolikondensaatiolla. Yhdiste reagoi helposti myös alkylointireaktioilla. Alkoholien kanssa se reagoi muodostaen enolieettereitä. ==Valmistus ja käyttö== 1,3-Sykloheksaanidionia valmistetaan vedyttämällä resorsinolia. Katalyyttinä reaktiossa käytetään Raney-nikkeliä. 1,3-Sykloheksaanidionia käytetään valmistettaessa muun muassa sykloheksaanijohdannaisia ja heterosyklisiä yhdisteitä. Yhdisteestä valmistetaan muun muassa rikkaruohomyrkkynä, lääkkeitä, väriaineita ja polymeerien lisäaineita. ==Lähteet== Luokka:Ketonit
Marlene Zuk

Marlene Zuk (s. 20. toukokuuta 1956) on yhdysvaltalainen evoluutiobiologi ja käyttäytymisekologi. Hän työskenteli biologian professorina Kalifornian yliopistossa (UCR), kunnes hän siirtyi Minnesotan yliopistoon vuonna 2012. Hänen tutkimusaiheitaan ovat seksuaalinen valinta ja loiset. Zukille myönnettiin kunniatohtorin arvo Jyväskylän yliopistossa vuonna 2016. == Elämäkerta == Zuk kiinnostui nuorena hyönteisistä. Hän aloitti opiskelut Kalifornian yliopistossa pääaineenaan englanti, mutta päätti siirtyä biologiaan. Vuonna 1982 Zuk ja W. D. Hamilton ehdotti seksuaalivalinnalle uuden hypoteesin, n.s. "hyvien geenien" hypoteesin, joka muun muassa selittää, miksi naaraat suosivat terveiltä vaikuttavia koiraita. Zuk suoritti tohtorintutkinnon Michiganin yliopistossa vuonna 1986. Väitöskirjassaan hän kuvaili sirkkojen seksuaalivalintaa ja loisten vaikutusta siihen. Hän siirtyi Kalifornian yliopistoon vuonna 1989. Huhtikuussa 2012, Zuk ja hänen miehensä John Rotenberry siirtyi Minnesotan yliopistoon, jossa he molemmat toimivat. == Työ == === Tutkimuksen kohteet === Zukin tutkimuksen kohteet ovat seksuaalisen käyttäytymisen kehitys (erityisesti loisten vaikutus seksuaalivalintaan), partnerinvalinta ja eläinten käyttäytyminen. Zuk on usein kirjoittanut ja luennoinut feminismistä ja naisten roolista tieteessä. Zuk on kritisoinut kivikauden ruokavaliota. ==== Valitut julkaisut ==== Zuk on kirjoittanut muun muassa: * Sexual Selections: what we can and can't learn about sex from animals, (2002). University of California Press, Berkeley. * Riddled with Life: Friendly Worms, Ladybug Sex, and the Parasites That Make Us Who We Are, (2007). Harcourt, Inc., New York. * "Can bugs improve your sex life?" (August 1, 2011). Wall Street Journal. * Sex on Six Legs: Lessons on Life, Love and Language from the Insect World, (2011). Houghton Mifflin Harcourt, New York. * "Bring on the aerial ant sex" (2012). Los Angeles Times, April 29. * "Anthropomorphism: A Peculiar Institution" (2012). The Scientist 26: 66–67. * Paleofantasy: What Evolution Really Tells Us about Sex, Diet, and How We Live, (2013). W. W. Norton & Company, New York. == Lähteet == Luokka:Vuonna 1956 syntyneet Luokka:Evoluutiobiologit Luokka:Elävät henkilöt
Helena Lehtelä

Helena Lehtelä-Mennander (14. maaliskuuta 1941 Lohja – 21. tammikuuta 2018 Helsinki) oli suomalainen viulutaiteilija. Hän tuli tunnetuksi Tesvision ja Mainostelevision musiikkiohjelmista, joissa hän esiintyi kokoonpanolla Trio Lehtelä yhdessä isänsä Toivo Lehtelän ja siskonsa Ritvan kanssa. Lehtelä- Mennander esiintyi myös kolmessa musiikkipainotteisessa elokuvassa. == Lähteet == Luokka:Suomalaiset viulistit Luokka:Vuonna 1941 syntyneet Luokka:Vuonna 2018 kuolleet
Katharine Rayner

Katharine Ann Rayner (o.s. Johnson; nimi esiintyy myös muodossa Katharine J. Rayner; s. , Yhdysvallat) on yhdysvaltalainen perijätär, miljardööri ja hyväntekijä. Hän on tukenut miljoonien dollarien lahjoituksillaan muun muassa New Yorkin kaupunginkirjastoa, ja toimii myös rintasyövän tutkimuksen ja eläinten suojelun puolesta. Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 178. rikkaimmaksi ihmiseksi (jaettu sijoitus) ja 13. rikkaimmaksi naiseksi. Tuolloin hänen omistustensa arvo oli 8,7 miljardia dollaria. Tämä omistus oli peräisin lähinnä hänen äidiltään Anne Cox Chambersilta (s. 1.12.1919) peritystä noin 17 prosentin osuudesta tietoliikenteeseen, mediaan ja autokauppaan keskittynyttä Cox Enterprises -konsernia. Vastaavan prosenttiosuuden perivät myös hänen veljensä James Chambers ja siskonsa Margaretta Taylor. Äitinsä tavoin Katharine Rayner ja hänen sisaruksensa eivät ole olleet erityisen aktiivisesti mukana perimänsä yrityskonsernin liiketoiminnassa. Sen sijaan hänen serkkunsa Jim Kennedy johtaa konsernin hallitusta puheenjohtajana. Hän on ollut naimisissa kahdesti. Ensimmäisen avioliiton hän solmi vuonna 1984 Jesse Kornbluthin kanssa; liitto päättyi eroon. Jälkimmäinen avioliitto on William P. Raynerin kanssa. ==Lähteet== ==Aiheesta muualla== *Bloomberg Billionaires Index: #296 Katharine Rayner $5.75B (bloomberg.com) *Eric Boman (22.4.2016) A Mogul Enclave, a Grotto, and an Homage to Monet: Inside a Magical East Hampton Garden (vogue.com) Luokka:Yhdysvaltalaiset miljardöörit Luokka:Yhdysvaltalaiset hyväntekeväisyyden harjoittajat Luokka:Vuonna 1945 syntyneet Luokka:Elävät henkilöt
Harjashäntäkaniinikenguru

Harjashäntäkaniinikenguru eli tupsukaniinikenguru (Bettongia penicillata) on äärimmäisen uhanalainen rottakengurulaji. Se oli levinnyt laajalle eurooppalaisten kolonisaatioiden aikaan, mutta on nykyään rajoittunut Länsi- Australian lounaisosiin. Harjashäntäkaniinikengurun ruumiin pituus on 30–38 senttimetriä ja hännän 29–36 senttimetriä. Se painaa 0,8–1,8 kilogrammaa. Hännän yläpuolta pitkin kulkee mustaturkkinen harja. Harjashäntäkaniinikengurun ravinnosta 90 prosenttia koostuu sienistä, joita se kaivaa öisin metsien maaperästä. Lisäksi se syö juuria, sipuleita, mukuloita ja matoja. Laji viettää päivät puun kuoresta, lehdistä ja ruohosta tehdyssä suuressa, kupumaisessa pesässä. Nisäkäsnimistötoimikunnan ehdotus lajin uudeksi suomenkieliseksi nimeksi on pörhöhäntäkenguru. == Lähteet == Luokka:Rottakengurut Luokka:Uhanalaiset nisäkkäät Luokka:Äärimmäisen uhanalaiset lajit
Sandra Knapp

Sandra Diane Knapp (s. 1956) on englantilainen kasvitieteilijä. Hän on Lontoon Natural History Museumin kasvitieteellisen osaston johtaja. Hän on myös National Geographic Societyn Global Exploration Fundin asiantuntijajäsen. Lokakuussa 2014 hän esiintyi BBC Radio 4:n ohjelmassa Museum of Curiosity. Knapp kasvoi Yhdysvaltojen New Mexicon Los Alamosissa, jossa hänen isänsä oli töissä ydinfyysikkona. Hän kasvoi lapsuutensa tutkijoiden ympäröimänä ja sillä sekä hänen vanhempiensa tuella oli suuri vaikutus siihen, että hänestäkin tuli tutkija. Hän kertoi The Independent -lehdelle antamassaan haastattelussa, että lapsuuden ympäristö vaikutti myös hänen kolmeen nuorempaan sisareensa niin, että heistäkin tuli tutkijoita: fyysikko, meteorologi sekä matemaatikko. Knappin nimeämien kasvien tieteellisten nimien perässä käytetään nimen jälkeen liitettävää auktorilyhennettä S.Knapp. == Lähteet == Luokka:Brittiläiset kasvitieteilijät Luokka:Vuonna 1956 syntyneet Luokka:Elävät henkilöt
Fernico

Fernico on metalliseos, joka koostuu raudasta, nikkelistä ja kuparista. Metalliseos on magneettinen. Fernicoa voidaan käyttää johdoissa. Sen lämpölaajenemisominaisuudet ovat lähellä lasia, joten sitä käytetään hehkulampuissa lasien ja metallien välisissä liitoksissa. ==Lähteet== Luokka:Metalliseokset Luokka:Rauta Luokka:Kupari
Darja Nikolajevna Saltykova

Darja Nikolajevna Saltykova (; 1730 – 27. joulukuuta 1801) oli venäläinen aatelisnainen, sadisti ja sarjamurhaaja, joka tunnetaan myös lempinimellä Saltytšiha (Салтычиха). Darja kidutti ja murhasi yli sata maaorjaa, suurimmaksi osaksi tyttöjä ja naisia. Häntä on usein verrattu unkarilaiseen Erzsébet Báthoryyn. == Lähteet == == Aiheesta muualla == *Darya Nikolayevna Saltykova Luokka:Venäläiset sarjamurhaajat Luokka:Venäläiset aateliset Luokka:Elinkautisvangit Luokka:Vuonna 1730 syntyneet Luokka:Vuonna 1801 kuolleet
Miyuki Ishikawa

Miyuki Ishikawa (石川 ミユキ|, Ishikawa Miyuki) oli japanilainen kätilö ja sarjamurhaaja. Hänen uhriensa kokonaisluvun on arvioitu olevan 85:n ja 169:n välillä; yleisin arvio on 103. Tiettävästi yksikään toinen japanilainen sarjamurhaaja ei ole yltänyt Miyukin uhrilukuun. Miuyki työskenteli Kotobuki- lastensairaalan johtajana ja hän oli kokenut kätilö. ==Lähteet== Luokka:Japanilaiset sarjamurhaajat Luokka:Syntymävuosi puuttuu Luokka:kuolinvuosi puuttuu
Delphine LaLaurie

Delphine LaLaurie tai Madame LaLaurie, syntymänimeltään Marie Delphine de Macarthy (1787 – 7. joulukuuta 1849) Paris Archives online; scroll over to page 26, retrieved October 31, 2015. oli New Orleansissa elänyt ranskankielisen Louisianan kreoliporvaristoon kuulunut sadisti ja toisinaan myös sarjamurhaajaksi luokiteltu seurapiirinainen. Madame LaLaurie kidutti ja monien arvioiden mukaan myös tappoi lukuisia mustia kotiorjia. LaLaurie nautti korkeasta sosiaalisesta asemasta kaupunkinsa seurapiireissä, kunnes 10. huhtikuuta 1834 hänen asunnossaan syttyi ullakkopalo, jonka oli sytyttänyt keittiössä lieteen kahlittu LaLaurien orjatar. Paloa sammuttamaan tulleet palomiehet löysivät ullakolta seitsemän kahlittua orjaa, joissa näkyi merkkejä kuukausia kestäneestä julmasta kidutuksesta. Kaksi orjista kuoli sittemmin saamiinsa vammoihin. Kun tapaus tuli yleiseen tietoon, raivostunut väkijoukko päätti ottaa oikeuden omiin käsiinsä, mutta LaLaurien oli onnistunut paeta perheineen kaupungista Ranskaan ennen kuin joukko ehti murtautua hänen taloonsa."A torture chamber is uncovered by arson - Apr 10, 1834 - HISTORY.com". Retrieved on 23 January 2017. Talo, jossa LaLaurie eli, on nykyisin New Orleansin ranskalaiskorttelin maamerkki. == Lähteet == Luokka:Ranskalaiset sarjamurhaajat Luokka:Yhdysvaltalaiset sarjamurhaajat Luokka:Vuonna 1787 syntyneet Luokka:Vuonna 1849 kuolleet
Bullets

Bullets on suomalainen syksyllä 2018 alkanut Elisa Viihteen alkuperäissarja. Rikosdraamasarjan on luonut Minna Virtanen ja Antti Pesonen. Myöhemmin sarjaa on Elisan lisäksi esitetty myös MTV3:lla ja C Morella, sekä Ruutu+ ja Nelonen kanavalla. Sarjan tarinassa peitetehtäviin erikoistunut Mari Saari (Krista Kosonen) soluttautuu Helsinkiin saapuvan vaarallisen terroristin Madina Taburovan (Sibel Kekilli) lähipiiriin. Sarjan esitykset alkoivat 19. lokakuuta 2018. Sarjan esitysoikeudet on myyty yli kolmeenkymmeneen maahan, esimerkiksi Britanniaan, Saksaan ja Espanjaan. == Tuotanto == Sarjan pääkirjoittaja on Antti Pesonen, muina käsikirjoittajina ovat Kirsi Vikman ja Matti Laine. Sarjan pääohjaaja on Pete Riski. Antti J. Jokinen on ohjannut Brysselissä kuvatun materiaalin. Sarjan pääkuvaaja on Rauno Ronkainen, muut kuvaajat ovat Jean-Noël Mustonen sekä Max Smeds. Sarjan kuvaukset alkoivat Brysselissä joulukuussa 2017 ja vuoden 2018 alussa kuvaukset siirtyivät Helsinkiin. Kuvaukset päättyivät Georgiassa toukokuussa 2018. Sarja on yhteistuotanto saksalaisen Nadconin ja belgialaisen Lunamine/Lumiérin kanssa. Sarjan maailman levityksestä vastaa Sky Vision. Sarjasta esitettiin otteita ensi kertaa maailmalle MIP Drama Buyers' Summit tilaisuudessa 8. huhtikuuta 2018, jonne valittiin kuusi mielenkiintoista sarjaa ympäri maailmaa.http://www.nordiskfilmogtvfond.com/news/stories/mip-2018-trends-on- tv-drama-market-for-nordic-scripted-content Bullets palkittiin Coup de Coeur -palkinnolla.https://variety.com/2018/tv/festivals/miptv-bullets-wins-buyers- coup-de-coeur-award-1202748875/ == Näyttelijät == === Pääosissa === === Sivurooleissa === ==Tunnustuksia== *Vuonna 2018 Bullets voitti Cannesin MIP TV:n draamaostajien konferenssissa Coup de Coeur -tittelin (kiinnostavin uusi tuotannossa oleva draamasarja) == Lähteet == == Aiheesta muualla == * Luokka:2010-luvun suomalaiset rikossarjat Luokka:Toimintasarjat Luokka:Elisa Viihde -alkuperäissarjat
Alcalá Galiano (1930)

Alcalá Galiano (runkonumero AG) oli Espanjan laivaston vuonna 1930 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 12. huhtikuuta 1930 ja otettiin palvelukseen 23. syyskuuta 1931.Whitley 1988 s. 243 == Palvelus == Espanjan sisällissodan alkaessa alus jäi heinäkuussa 1936 miehistöineen tasavaltalaisten laivastoon kuten pääosa sen sisaraluksistakin. Alus poistettiin palveluksesta 1957. == Lähteet == * === Viitteet === Luokka:Churruca-luokan hävittäjät
Almirante Miranda (1931)

Almirante Miranda (runkonumero AM) oli Espanjan laivaston vuonna 1931 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 20. kesäkuuta 1931 ja otettiin palvelukseen 1936.Gardiner 1987 s. 401 == Palvelus == Alus poistettiin palveluksesta 23. maaliskuuta 1970. == Lähteet == * === Viitteet === Luokka:Churruca-luokan hävittäjät
Gravina (1931)

Gravina (runkonumero G) oli Espanjan laivaston vuonna 1931 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Federico Carlos Gravina y Nápolin mukaan. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 24. joulukuuta 1931 ja otettiin palvelukseen 1936.Gardiner 1987 s. 401 == Palvelus == Alus poistettiin palveluksesta 29. lokakuuta 1963. == Lähteet == * === Viitteet === Luokka:Churruca-luokan hävittäjät
Escaño (1932)

Escaño (runkonumero E) oli Espanjan laivaston vuonna 1932 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Don Antonio de Escaño Garcían mukaan. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 28. kesäkuuta 1932 ja otettiin palvelukseen 1936.Gardiner 1987 s. 401 == Palvelus == Alus poistettiin palveluksesta 11. lokakuuta 1963. == Lähteet == * === Viitteet === Luokka:Churruca-luokan hävittäjät
Ulloa (1933)

Ulloa (runkonumero UA) oli Espanjan laivaston vuonna 1933 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Antonio de Ulloa y de la Torre-Giraltin mukaan. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 24. heinäkuuta 1933 ja otettiin palvelukseen 1937.Gardiner 1987 s. 401 == Palvelus == Alus poistettiin palveluksesta 3. joulukuuta 1963. == Lähteet == * === Viitteet === Luokka:Churruca-luokan hävittäjät
Tanya Hope

Tanya Hope on intialainen näyttelijä, joka on esiintynyt enimmäkseen telugunkielisissä elokuvissa. Hope aloitti uransa mallina ja hänet valittiin Miss Intia Kolkataksi 2015. Hän oli finalisti Femina Miss Intia -kilpailussa 2015. Vuonna 2016 hän teki elokuvadebyyttinsä elokuvassa Appatlo Okadundevadu. == Filmografia == === Elokuvat === Vuosi Elokuva Rooli 2016 Appatlo Okadundevadu Nithya 2017 Patel S.I.R A.S.P. Catherine 2018 Thadam Deepika Yajamana == Lähteet == Luokka:Intialaiset näyttelijät Luokka:Vuonna 1996 syntyneet Luokka:Elävät henkilöt
Jorge Juan (1933)

Jorge Juan (runkonumero JJ) oli Espanjan laivaston vuonna 1933 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Jorge Juan y Santacilian mukaan. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 28. maaliskuuta 1933 ja otettiin palvelukseen 1937. == Palvelus == Alus poistettiin palveluksesta 6. huhtikuuta 1959. == Lähteet == * === Viitteet === Luokka:Churruca-luokan hävittäjät
Císcar (1933)

Císcar (runkonumero CR) oli Espanjan laivaston vuonna 1933 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. == Valmistus == Alus tilattiin Sociedad Española de Construcción Navalilta Cartagenasta. Alus laskettiin vesille 26. lokakuuta 1933 ja otettiin palvelukseen 1936. == Palvelus == Alus poistettiin palveluksesta 18. lokakuuta 1957. == Lähteet == * === Viitteet === Luokka:Churruca-luokan hävittäjät
Takako Nishizaki

Takako Nishizaki (; s. 14. huhtikuuta 1944) on japanilainen viulisti.AllMusic: Takako Nishizaki Nishizaki suoritti viulunsoiton opintoja ensimmäisenä henkilönä Suzuki-metodilla; hänen isänsä Shinji Nishizaki teki kyseisen oppimistavan kehittämisessä yhteistyötä Shinichi Suzukin kanssa. Debyyttinsä Takako Nishizaki teki 9-vuotiaana. Hänen opettajanaan oli Broadus Erle ensin Japanissa ja sittemmin Yalen yliopistossa. Nishizaki viimeisteli viulunsoiton opintonsa Juilliard Schoolissa Joseph Fuchsin johdolla ja voitti vuonna 1967 toisen palkinnon kansainvälisessä Leventritt-kilpailussa, jonka voitti Pinchas Zukerman. Vuonna 1974 Nishizaki asui Hongkongissa, ja hän ansioitui esiintymisillään Kiinassa. Hän meni naimisiin liikemies Klaus Heymannin kanssa. Hän on levyttänyt Marco Polo - ja Naxos-levymerkeille. Hänen levytystensä joukossa on viulukirjallisuuden merkkiteoksia, mutta hän on myös levyttänyt sellaisia viuluteoksia, jotka levytysten sijaan tunnetaan paremmin konserteista ja opetuskäytöstä. Tästä esimerkkeinä voidaan mainita Chevalier de St-Georges'n, Charles August de Bériot'n, Louis Spohrin ja Joseph Joachimin teosten levytykset. == Lähteet == Luokka:Japanilaiset viulistit Luokka:Vuonna 1944 syntyneet Luokka:Elävät henkilöt
Jamie Luner

Jamie Michelle Luner (s. 12. toukokuuta 1971 Palo Alto, Kalifornia, Yhdysvallat) on yhdysvaltalainen näyttelijä. Hänen tunnetuimpia roolejaan on televisiosarjassa Melrose Place, jossa hän näytteli Lexi Sterlingia vuosina 1997–1999. Luner on näytellyt myös useissa televisiosarjoissa kuten Ensimmäisen asteen murha, C.S.I. ja NCIS Rikostutkijat. Vuonna 2012 Luner esiintyi televisiosarjassa Supernatural. ==Lähteet== Luokka:Yhdysvaltalaiset näyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1971 syntyneet Luokka:Elävät henkilöt
Riley Reid

Riley Reid (s. 9. heinäkuuta 1991 Miami Beach, Florida) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2011 ollessaan 19-vuotias. Vuoden 2014 AVN-gaalassa hän voitti ensimmäiset AVN- palkintonsa. Hän on toiminut myös Penthousen mallina. == Lähteet == * === Viitteet === Luokka:Yhdysvaltalaiset pornonäyttelijät Luokka:Vuonna 1991 syntyneet Luokka:Elävät henkilöt
Angela White

Angela White (s. 4. maaliskuuta 1985 Sydney, Australia) on australialainen pornonäyttelijä, -ohjaaja ja -tuottaja, joka aloitti uransa vuonna 2003. Hänen kiinnostukseensa erotiikkaa kohtaan vaikuttivat yhteiskunnan negatiiviset näkemykset seksuaalisuudesta ja pornografiasta, mistä hän sai innoitteen tutkia australialaisen erotiikan naisnäyttelijöitä ja julkaisi tuloksensa sukupuolitutkimusopintojen Bachelor of Arts -opinnäytetyössään Melbournen yliopistossa. White esiintyi myös australialaisessa televisiosarjassa Pizza, jossa hän näytteli pornonäyttelijää. White yritti myös poliittista uraa osallistumalla Sex Party-puolueen ehdokkaana Victorian osavaltion vaaleihin, mutta ei tullut valituksi. ==Palkinnot ja kunniamaininnat== * AVN Awards 2016: Näyttelijänä "Best All-Girl Group Sex Scene" ja "Best All-Girl Group Sex Scene" ja tuotantoyhtiönä "Best All-Girl Movie" (elokuva Angela Loves Women). * AVN Awards 2017: Tuotantoyhtiönä "Best Continuing Series" (elokuva Angela Loves…), "Best Gonzo Movie" (elokuva Angela Loves Gonzo) ja "Most Amazing Sex Toy" (seksilelu Angela Fleshlight). * AVN Awards 2018: Ehdokkuus näyttelijänä ja tuotantoyhtiönä 18 eri kategoriassa (14 palkintoa) sekä AVN Hall of Fame -kunniajäsenyys. * XRCO Awards 2018: Vuoden naisesiintyjä sekä palkinnot luokissa ”Best Gonzo Movie” ja ”Best Gonzo Series”. * XCritic Awards 2019: Palkinnot luokissa ”Best Female Performer”, ”Best Actress”, ”Best G/G Action Scene”, ”Scene of the Year”, ”Social Media Queen” ja ”Best Non-Feature Release”. * AVN Awards 2020: Palkinnot luokissa ”Best Performer of the Year” ja ”Best Leading Actress”. * XRCO Awards 2020: Vuoden naisesiintyjä. * AVN Awards 2021: Palkinnot luokissa ”Favorite Female Porn Star”, ”Most Spectacular Boobs”, ”Social Media Star”, ”Best Actress (Featurette)”, ”Best Group Sex Scene ja ”Best Non-Sex Performance”. ==Lähteet== ==Aiheesta muualla== * Luokka:Australialaiset pornonäyttelijät Luokka:Vuonna 1985 syntyneet Luokka:Elävät henkilöt
Ricardo Pedro Chaves Pinto Filho

Ricardo Pedro Chaves Pinto Filho (6. elokuuta 1938 Capelinha, Brasilia – 1. huhtikuuta 2018 Pouso Alegre, Brasilia) oli brasilialainen katolisen kirkon arkkipiispa, joka kuului premonstratensseihin.Catholic-Hierarchy.org: Archbishop Ricardo Pedro Chaves Pinto Filho, O. Praem. Chaves Pinto Filho nimitettiin 14. maaliskuuta 1990 Leopoldinan hiippakunnan piispaksi, ja piispanvihkimyksensä hän sai 21. huhtikuuta. Hänet siirrettiin 16. lokakuuta 1996 Pouso Alegren arkkipiispaksi, ja hän toimi virassa, kunnes jäi eläkkeelle 28. toukokuuta 2014. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1938 syntyneet Luokka:Vuonna 2018 kuolleet
Lana Rhoades

Lana Rhoades (s. 6. syyskuuta 1996 Chicago, Illinois) on yhdysvaltalainen pornonäyttelijä. Hän on toiminut myös Penthousen mallina ja oli kuukauden Penthouse Pet elokuussa 2016. ==Lähteet== ==Aiheesta muualla== * Lana Rhoades Richidolissa * Luokka:Yhdysvaltalaiset pornonäyttelijät Luokka:Vuonna 1996 syntyneet Luokka:Elävät henkilöt
Marc Delafontaine

Marc Abraham Delafontaine (31. maaliskuuta 1837/1838 Céligny – 1911) oli sveitsiläinen kemisti, joka havaitsi vuonna 1878 yhdessä Jacques-Louis Soretin kanssa ensimmäisenä alkuaine holmiumin spektroskooppisesti. Holmiumin toisena löytäjänä pidetty Per Teodor Cleve eristi sen kemiallisesti muista lantanoideista vuonna 1879. Delafontaine opiskeli Jean Charles Galissard de Marignacin johdolla ja myöhemmin opetti Geneven yliopistossa mineralogian ja orgaanisen kemian professorina. Hän muutti vuonna 1870 Yhdysvaltoihin, jossa hän toimi toksikologisen kemian professorina Chicagossa ja myös avusti paikallista poliisia kemian tietoja vaativissa rikospaikkatutkinnoissa. Delafontaine myös vahvisti yttriumin, terbiumin ja erbiumin löytämisen spektroskooppisesti vuonna 1864. Delafontaine väitti löytäneensä uuden alkuaineen decipiumin tutkittuaan samarskiitti-mineraalia, mutta myöhemmin Paul-Émile Lecoq de Boisbaudran osoitti tämän olleen epäpuhdasta samariumia. === Huomautukset === == Lähteet == Luokka:Toksikologit Luokka:Sveitsiläiset kemistit Luokka:Yhdysvaltalaiset kemistit Luokka:Vuonna 1837 syntyneet Luokka:Vuonna 1911 kuolleet
Cindy Sun

Cindy Sun (oik. Sini Paananen, s. 23. tammikuuta 1990 Jyväskylä) on suomalainen pornonäyttelijä. Cindy Sunista julkaistiin vuonna 2022 Bazar Kustannuksen kautta Sami Lotilan kirja Pornotähti Cindy Sun.Miikka Ylä- Jussila, Aikuisviihdetähti Cindy Sun muistelee yhteistä yötä Mikko Koivun kanssa uutuuskirjassa - yksi asia ei saa ymmärrystä Seiska 18.5.2022, viitattu 17.5.2023Pornotähti Cindy Sun Bazar Kustannus, viitattu 17.5.2023 == Lähteet == * * Keskisuomalainen.fi − Pornotähti Cindy Sun tekee pitkää päivää Lontoossa – tavoitteena 10 päivässä 50 kohtausta ja kaksi filmiä ===Viitteet=== Luokka:Suomalaiset pornonäyttelijät Luokka:Vuonna 1990 syntyneet Luokka:Elävät henkilöt
Ilona Prunyi

Ilona Prunyi (s. 1. toukokuuta 1941 Debrecen) on unkarilainen pianisti. Hän on levyttänyt enimmäkseen Naxokselle ja Hungarotonille. Hän on soittanut muun muassa hyvin tunnettujen säveltäjien vähemmän tunnettuja teoksia. Hän on myös esittänyt Leopold Godowskyn ja Erich Wolfgang Korngoldin tuotantoa sekä kamarimuusikkona Kurt Atterbergin, Vincent d’Indyn, Christian Sindingin ja Franz Berwaldin teoksia. Prunyi on esittänyt lukuisten unkarilaisten nykysäveltäjienkin teoksia, joskus ensimmäisenä.AllMusic.com: Ilona Prunyi Prunyi opiskeli Franz Liszt -akatemiassa Budapestissa; hänen keskeisimmät opettajansa siellä olivat András Mihály ja József Gát. Hän valmistui vuonna 1964 ja pysyi akatemiassa opettajan ominaisuudessa. Prunyin uran alkua viivästyttivät terveysongelmat, mutta vuonna 1974 hän piti virallisen debyyttikonserttinsa. Hänen uransa on painottunut pitkälti Unkariin, mutta hän on konsertoinut myös Englannissa, Kiinassa ja Kanadassa. Prunyin levytysten joukossa ovat Sergei Rahmaninovin Paganini-rapsodian (1994) ja Ernő Dohnányin pianomusiikin (2000, 2004) tulkinnat. Myöhempiin tuotoksiin lukeutuu Stephen Hellerin pianomusiikista koostuva levytys (2006). == Lähteet == Luokka:Unkarilaiset pianistit Luokka:Vuonna 1941 syntyneet Luokka:Elävät henkilöt
Eva Lovia

Eva Lovia (s. 29. toukokuuta 1989 Columbia) on yhdysvaltalainen pornonäyttelijä. Hän oli Penthousen kuukauden Penthouse Pet -malli joulukuussa 2017. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1989 syntyneet Luokka:Elävät henkilöt